**Savjetodavna preporuka- Zakazivanje termina e-aukcije prije dostave zapisnika s otvaranja ponuda**

**Pitanje ponuditelja:**
*„Može li termin za e-aukciju biti zakazan prije nego što su ponuditeljima dostavljeni zapisnici s otvaranja ponuda?“*

**Preporuka Agencije:**

Sukladno Zakonu o javnim nabavama (“Službeni glasnik BiH”, br. 39/14, 59/22 i 50/24), (u daljnjem tekstu: Zakon) i Pravilnikom o uvjetima i načinu korištenja e-aukcije (“Službeni glasnik BiH”, broj 80/23) redoslijed aktivnosti nakon otvaranja ponuda do održavanja e-aukcije je sljedeći:

1. Sastavljanje i dostavljanje zapisnika o otvaranju ponuda (u skladu sa člankom 63. stavak (6) Zakona), odmah ili najkasnije u roku od 3 dana od dana otvaranja.
2. Početna ocjena ponuda (u skladu sa člankom 5. stavak (1) Pravilnika o uvjetima i načinu korištenja e-aukcije), koja uključuje:

– provjeru računske ispravnosti ponude,
– po potrebi traženje objašnjenja neprirodno niske cijene,
– utvrđivanje koji su ponuditelji „prihvatljivi“ u skladu sa člankom 65. Zakona.

1. Unošenje prihvatljivih ponuda u sustav e-Nabave.
2. Zakazivanje e-aukcije u sustavu e-Nabave (najmanje 48 sati prije održavanja)
3. Održavanje e-aukcije.

Agencija smatra da se zapisnik prvo dostavi ponuditeljima u postupku javne nabave, čije ponude su i otvorene na javnom otvaranju ponuda, a tek potom zakazuje e-aukcija. Ovo se temelji na načelu transparentnosti, načelu jednakog tretmana i obavezi pravovremenog informiranja u postupku javne nabavke.

**Savjetodavna preporuka u svezi ovjere izjava iz članaka 45. i 52. ZJN – obveza pečatiranja**

**Pitanje ponuditelja:**
*„Da li izjave o ispunjavanju uvjeta iz članka 45. stavka (1) točaka a) do d), te pisana izjava iz članka 52. stavka (2) ZJN moraju biti ovjerene i pečatom ponuditelja?“*

**Preporuka Agencije:**
Članak 45. stavak (4) Zakona propisuje:

„Kandidat/ponuditelj u svrhu dokaza o ispunjavanju uvjeta iz stavka (1) ovoga članka dužan je dostaviti izjavu ovjerenu kod nadležnog tijela, u obliku i na način koji podzakonskim aktom propisuje Agencija.“

Također, članak 52. stavak (10) Zakona propisuje:

„Svaki kandidat/ponuditelj dužan je uz ponudu dostaviti i posebnu pisanu izjavu ovjerenu kod nadležnog tijela da nije nudio mito niti sudjelovao u bilo kakvim radnjama čiji je cilj korupcija u predmetnoj javnoj nabavi.“

Prema tome, izjave iz članaka 45. i 52. Zakona moraju biti ovjerene kod nadležnog tijela (općina, sud, notar) i iste nije potrebno ovjeravati pečatom ponuditelja.